Autors: 	Vāverniece Svetlana 
Datums: 	06.04.2020 13:26
Temats: 	Par attālinātu darbu un vērtēšanu

Cien.skolotāji!
 Piedāvājiet reālistiskus darbu paveikšanas termiņus un elastību laika grafikā, kad skolēniem tie jāpaveic. Piedāvājiet nestrukturētu laiku mācību dienas vai mācību nedēļas noslēgumā, kad skolēni var strādāt pie nepabeigtajiem darbiem, atkārtošanas u. tml.Piedāvājiet skolēniem un palīdziet ieplānot laiku regulārām pauzēm un fiziskai aktivitātei katru dienu.Samaziniet līdz minimumam / izvairies no tiešsaistes (vienlaikus) mācību elementu iekļaušanas mācību plānā,kad visiem skolēniem jāatrodas vienā laikā pie ekrāna.

Nemēģiniet tieši pārnest klātienes mācību norisi.Pievērsiet galveno uzmanību veidam, kā vislabāk attālināti nodrošināt galvenās mācīšanās funkcijas – skaidri norādījumi skolēnam par to, kas ir sasniedzamais rezultāts un kas viņam jāiemācās, kādi uzdevumi jāveic, kādi mācību materiāli nepieciešami, kā viņš saņems atgriezenisko saiti par savu sniegumu un kas darāms, lai to uzlabotu.Plānojiet un īstenojiet vērtēšanu mācīšanās atbalstam.Attālināto mācību laikā vērtēšana kļūst īpaši svarīga, lai nodrošinātu atgriezenisko saiti skolēnam par viņa sniegumu(formatīvā vērtēšana), piemēram, visai klasei vai atsevišķām klašu grupām, komentāru veidā vai dažādu uzdevumu veidā. Papildus ir svarīgi domāt par iespēju nodrošināt konkrētu laiku tiešsaistes konsultācijai ari iespēju pieslēgties individuāli tiem skolēniem, kuriem ir papildu jautājumi, nepieciešami skolotāja precizējumi,komentārs vai uzmundrinājums.

Organizējot attālināto mācību procesu, lai nodrošinātu iespēju citiem kolēģiem, klases audzinātajiem, vecākiem un administrācijai iespēju sekot līdzi skolēnu izpildītiem uzdevumiem, ir ieteicams izmantot vērtējumus“ieskaitīts”, “neieskaitīts” vai “nav vērtējuma”. Summatīvos vērtēšanas darbus, kurus vērtē 10 ballu skalā, ir ieteicams plānot klātienes mācību procesā, tā nodrošinot objektīvus apstākļus un vienlīdzīgas atbalsta iespējasno skolotāja puses.Plānojot vērtēšanu, ir iespējams piedāvāt digitālos rīkus, lai vērtētu ne tikai uzdevumus ar atvērtajām atbildēm,bet arī lai izmantotu konceptuālo karšu veidošanas, e-portfolio iespējas u. c.

Lūdzu dariet tā,kā ir ieteikts IZM  vadlīnijās.

Mīļie skolotāji,jūs saprotiet, kā šodien ir ļoti svarīga savstarpēja komunikācija.